**IX МОДЕЛ УГОВОРА**

**УГОВОР О НАБАВЦИ УСЛУГE МИГРАЦИЈЕ ИНФОРМАЦИОНОГ СИСТЕМА УСТАВНОГ СУДА НА НОВУ СЕРВЕРСКУ ИНФРАСТРУКТУРУ СА ПОДЕШАВАЊЕМ СИСТЕМСКОГ И АПЛИКАТИВНОГ СОФТВЕРА**

Закључен између:

Уставног суда, са седиштем у Београду, Булевар краља Александра 15, ПИБ 102199633, матични број: 07001541, (у даљем тексту: Наручилац) кога заступа Снежана Марковић, председник Уставног суда,

и

..............................................................................................................; са седиштем у ....................................................., улица ................................................................, ПИБ:.................................................. матични број: .............................................; број рачуна: .......................................... назив банке:............................................, телефон:............................телефакс: ...................... (у даљем тексту: Понуђач) кога заступа ..................................

**ПРЕТХОДНЕ КОНСТАТАЦИЈЕ**

Уговорне стране констатују:

* да је Наручилац, на основу Закона о јавним набавкама („Службени гласник РС“ број 91/2019), спровео отворени поступак јавне набавке чији је предмет набавка услугa миграције Информационог система Уставног суда на нову серверску инфраструктуру са подешавањем системског и апликативног софтвера за потребе Наручиоца, на основу позива за подношење понуда објављеног на Порталу јавних набавки;
* да је Понуђач доставио (заједничку/са подизвођачем) понуду број \_\_\_\_\_\_\_\_\_\_\_\_\_\_\_\_\_ која у потпуности одговара спецификацијама из конкурсне документације, налази се у прилогу уговора и саставни је део овог уговора;
* да је Наручилац, Одлуком о додели уговора број \_\_\_\_\_\_\_\_\_\_\_\_\_\_\_\_\_\_\_\_\_\_\_\_ доделио Уговор за набавку услуга миграције Информационог система Уставног суда на нову серверску инфраструктуру са подешавањем системског и апликативног софтвера Понуђачу.

**ПРЕДМЕТ УГОВОРА**

Члан 1.

Предмет овог уговора je набавка услуге миграције Информационог система Уставног суда на нову серверску инфраструктуру са подешавањем системског и апликативног софтвера, у свему према прихваћеној Понуди број: \_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_) (у даљем тексту: Понуда) и техничким спецификацијама и описом набавке из конкурсне документације која чини саставни део овог уговора.

У случају да понуда одступа од техничког описа из конкурсне документације, уговорне стране су сагласне да прихватају технички опис из конкурсне документације.

**ЦЕНА**

Члан 2.

Укупна уговорена вредност набавке услугe миграције Информационог система Уставног суда на нову серверску инфраструктуру са подешавањем системског и апликативног софтвера износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ словима: (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ словима: (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара са ПДВ-ом.

Цена наведена у обрасцу структуре цена је фиксна (непроменљива) током извршења уговора и неће подлегати променама ни из каквих разлога.

**НАЧИН ПЛАЋАЊА**

Члан 3.

Након извршене услуге биће потписан записник о квалитативном пријему извршене услуге.

Плаћање за извршење наведене услуге врши се након потписивања записника о квалитативном пријему услуге, и по испостављеном рачуну у року од 30 дана од дана пријема рачуна.

Рачун/фактура мора бити регистрован у складу са Правилником о начину и поступку регистровања фактура, односно других захтева за исплату, као и начину вођења и садржају Централног регистра фактура („Службени гласник РС“, број 7/2018).

Наручилац задржава право да плаћање доспелог рачуна изврши у складу са могућностима извршења буџета Републике Србије, имајући у виду расположиве месечне квоте, а Понуђач је сагласан да пружене услуге буду плаћене у складу са наведеним могућностима без права на камату.

**СРЕДСТВА ФИНАНСИЈСКОГ ОБЕЗБЕЂЕЊА**

Члан 4.

Пружалац услугеје у обавези да приликом закључења Уговора, преда Наручиоцу меницу као средство обезбеђења за испуњење уговорних обавеза, са меничним овлашћењем да Наручилац може безусловно и неопозиво, без протеста и трошкова, вансудски извршити наплату са рачуна Понуђача износ у висини од 5% укупне вредности уговора (без ПДВ-а), коју Наручилац може употребити у случају да Пружалац услуге не извршава своје услуге на начин предвиђен Уговором или у случају да својим чињењем или нечињењем причини штету Наручиоцу, са роком важења 10 дана дужим од дана истека рока за извршење услуге. Пружалац услуге истовремено доставља и фотокопију важећег картона депонованих потписа овереног од стране пословне банке из кога се види овлашћеност лица за потписивање менице и меничног овлашћења, као и доказ о регистрацији менице.

По истеку рока важности менице Наручилац ће предметну меницу вратити, на писани захтев Понуђача.

**РОК И МЕСТО ИЗВРШЕЊА УГОВОРА**

Члан 5.

Рок за извршење уговора је четири месеца од дана потписивања уговора.

Место извршења уговора: Уставни суд, Булевар краља Александра 15, 11000 Београд.

Понуђач је дужан да се приликом реализације Уговора у објекту Наручиоца придржава важећих прописа о заштити на раду, запошљавању и условима рада, као и других норматива и стандарда.

**ГАРАНЦИЈЕ**

Члан 6.

Гаранција за извршене услуге је дванаест месеци након извршења услуге, односно од дана потписивања записника о квалитативном извршењу услуге којем претходи Пројекат изведеног стања који усваја Служба за информационе технологије Уставног суда .

Понуђач је дужан да у гарантном року изврши на основу захтева Наручиоца и у најкраћем могућем року отклони уочене недостатке у извршеној услузи.

- време одзива по позиву је максимало до краја следећег радног дана.

- време отклањања уоченог недостатка је максимално 3 (три) радна дана, од истека рока утврђеног за одзив на позив.

Пружалац услуга се обавезује, да услуге из члана 1. овог уговора врши квалитетно, и у потпуности према спецификацији наведеној у понуди и у складу са важећим стандардима о квалитету за ову врсту посла.

О пријему и квалитету извршене услуге сачиниће се записник потписан од стране овлашћених лица Пружаоца услуге и Наручиоца.

Наручилац задржава право да раскине Уговор, уколико Пружалац услуге не испоштује рокове извршења овог уговора, односно уколико поступи супротно одредбама овог уговора и условима из конкурсне документације и своје понуде.

Уговор ће се сматрати раскинутим по истеку рока од 10 дана од дана пријема писаног обавештења о намери да се раскине уговор.

Члан 7.

Пружалац услугеје у обавези да приликом потписивања записника о квалитативном пријему извршене услуге, преда Наручиоцу меницу као средство обезбеђења за отклањање недостатака у гарантном року, са меничним овлашћењем да Наручилац може безусловно и неопозиво, без протеста и трошкова, вансудски извршити наплату са рачуна Понуђача износ у висини од 5% укупне вредности уговора (без ПДВ-а), коју Наручилац може употребити у случају да Пружалац услуге не извршава отклањање грешака у гарантном периоду на начин предвиђен уговором, са роком важења 10 дана дужим од дана истека гарантног рока. Пружалац услуге истовремено доставља и фотокопију важећег картона депонованих потписа овереног од стране пословне банке из кога се види овлашћеност лица за потписивање менице и меничног овлашћења, као и доказ о регистрацији менице.

По истеку рока важности менице Наручилац ће предметну меницу вратити, на писани захтев Понуђача.

**НАЧИН СПРОВОЂЕЊА КОНТРОЛЕ И ОБЕЗБЕЂЕЊА ГАРАНЦИЈЕ КВАЛИТЕТА**

Члан 8.

Наручилац и Понуђач ће записнички констатовати извршење услуга. У случају записнички утврђених недостатака у квалитету извршених услуга, Понуђач је дужан да у року од 24 сата отклони недостатке пружених услуга.

**СТУПАЊЕ НА СНАГУ**

Члан 9.

Овај Уговор ступа на снагу кумулативним испуњењем два услова:

а) потписивањем овлашћених лица уговорних страна,

б) достављањем менице зa испуњење уговорних обавезакоја мора да важи 10 дана од дана истека рока за коначно извршење посла.

**ЗАШТИТА ПОДАТАКА НАРУЧИОЦА**

Члан 10.

Понуђач се обавезује да чува као пословну тајну сваки документ, информацију, податак или друге чињенице везане за Наручиоца и његово пословање који му буду доступни током реализације Уговора, како за време трајања Уговора, тако и по истеку истог, а сходно члану 4. Закона о заштити пословне тајне („Службени гласник РС“, број 72/2011).

**ПРОМЕНЕ ПОДАТАКА**

Члан 11.

Понуђач је дужан да у складу са Законом, без одлагања писаним путем обавести Наручиоца о било којој промени у вези са испуњеношћу услова из поступка јавне набавке, која наступи током важења Уговора и да је документује на начин прописан Законом.

**ЈЕДНОСТРАНИ РАСКИД УГОВОРА**

Члан 12.

Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине Уговор због неиспуњења на начин одређен законом којим се уређују облигациони односи.

**РЕШАВАЊЕ СПОРОВА**

Члан 13.

Све евентуалне спорове који настану из, или поводом овог уговора уговорне стране ће покушати да реше споразумно, у противном уговара се надлежност Привредног суда у Београду.

**ПРИМЕНА ПРОПИСА**

Члан 14.

Уговорне стране су сагласне да ће за све што овим уговором није предвиђено, примењивати одредбе закона којим се уређују облигациони односи, других прописа, технички нормативи и стандарди за предметну услугу.

**БРОЈ ПРИМЕРАКА УГОВОРА**

Члан 15.

Овај уговор је сачињен у 4 (четири) истоветна примерка, од којих се по 2 (два) налазе код сваке уговорне стране.

За Понуђача За Наручиоца

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(потпис овлашћеног лица) (потпис овлашћеног лица)